WET OP HERVERDELING VAN BLANKE LANDBOUGROND ONTTREK NA PRES. DONALD TRUMP SE TWIET - Afrikanervolksparty
WET OP HERVERDELING VAN BLANKE LANDBOUGROND ONTTREK NA PRES. DONALD TRUMP SE TWIET
Gepubliseer op 30 Augustus 2018 | Geskryf deur Danie Varkevisser | | Trefslae: 833
Klink dit geloofwaardig? Om 'n bestaande wet te onttrek verg sekerlik meer as ses dae. Met die baanrekord van gebeure in Suid Afrika sedert 1994, is bo-genoemde stelling 'n onwaarskynlikheid en bloot gerig op politieke klimaatskepping!
Wat egter belangrik is, is die joernalistieke styl van Julian Robinson van die Mail on Line koerant in die artikel hieronder. Sy selektiewe omgang met die waarheid poog in weerwil met geskiedkundige feitlikhede,om sy lesers negatief te beÏnvloed ten opsigte van die swartes se "verontregting" deur apartheid en kolonialisme.
Die feit dat die swart rasse grond beset het in nagenoeg dieselfde tyd as die blankes en dat hulle in gebreke gebly het om hulle grond te ontwikkel in teenstelling met die blanke, word gerieflikheidshalwe verswyg en voorgegee dat hulle in klein enklawes ingedruk was terwyl die blankes die hele land beset het.
Die swartes se aanwas buite verhouding met hulle vermoë om hulleself finansieël, staatkundig en maatskaplik te orden en hulle derhalwe by die blanke in die blanke se gebied 'n heenkome kom soek en gevind het in die vorm van werk en inkomste, soos vandag nog selfs uit die uithoeke van Afrika, gaan by karakters soos Robinsonse begripsvermoë verby.
Wyle mnr. Willie Marais het dikwels gesê dat die sukses setel in die dreigement eerder as in die uitvoering daarvan. Met Sadam Husein en Muamar Gadaffi nog vars in die geheue en daarmee saam die "skerpskutter opleiding" deur Joodse operateurs en stellings dat EFF uitsprake en optrede oorlogsverklarings is, speel bepaald ook 'n rol in die "gerusstelling" oor grondgryp.
Afrikaners moet dus nie hulle hande laat sak en paraatheid verslap nie. Die wiel draai dalk vinniger as wat dit voorkom!